QORTI ĊIVILI (SEZZJONI TAL-FAMILJA) IMĦALLEF Onor. Abigail Leguesse LL.D., Dip. Illum, 1 ta' Lulju 2021 Rat ir-rikors li ġie kkonfermat bil-ġuramentat mir-rikorrent li permezz tiegħu ppremetta: Illi l-partijiet iżżewġu fl-erba' (4) t' Ottubru tas-sena elfejn u tlieta (2003), ġewwa Madliena, Is-Swieqi, Ħal Safi, skont ma jirriżulta miċ-ċertifikat taż-żwieġ relattiv illi qed jiġi anness, esebit u mmarkat bħala Dok 'A'. Illi minn dan iż-żwieġ il-partijiet għandhom żewġt itfal, illi twieldu fil- ħamsa w għoxrin (25) ta' Ġunju tas-sena elfejn u tnejn (2002) u fl- għaxra (2005) rispettivament. tas-sena elfejn u ħamsa ta' Jannar Illi l-partijiet ilhom legalment separati sa' mis-sebgħa u għoxrin (27) ta' Ottubru tas-sena elfejn u sbatax (2017) u dan skont ma jirriżulta mill-kuntratt ta' separazzjoni relattiv fl-atti tan-Nutar Clinton Cassar Jackson, li kopja legali tiegħu qed tiġi annessa, esebita u mmarkata bħala "Dok. Illi ma hemm l-ebda prospett raġonevoli għal rikonċiljazzjoni bejn il- partijiet stante illi, oltre li huma legalment separati, l-partijiet ilhom separati de facto għal dawn l-aħħar erba' (4) snin, senjatament sa' mill-ewwel (1) ta' Jannar tas-sena elfejn u sbatax (2017) u jgħixu ħajja totalment separata minn xulxin, kif jirriżulta minn klawsola (iv) tal-imsemmi kuntratt ta' separazzjoni. Illi in oltre ma hemm l-ebda kwistjoni bejn il-partijiet rigward il-ħlas ta' manteniment stante illi ai termini tal-klawsola ħamsa (5) tal- imsemmi kuntratt il-partijiet irrinunzjaw għad-dritt tagħhom illi jitolbu manteniment mingħand xulxin. Illi għal dak illi jirrigwarda ulied il-partijiet ma hemm l-ebda arretrati ta' manteniment, u dan qiegħed jiġi mħallas regolarment ai termini tal-klawsola numru sebgħa (7) tal-imsemmi kuntratt ta' separazzjoni tirrisjedi mal-intimata u qiegħed għal-bint f'edukazzjoni fuq bażi full-time, b'dan illi l-minuri Jonathan jirrisjedi mal-esponenti. il-partijiet Julia, Illi dawn il-fatti hawn fuq imsemmija jissodisfaw il-kundizzjonijiet kollha meħtieġa għall-ottjeniment tad-divorzju skont l-Artikolu 66B tal-Kodiċi Ċivili, Kapitolu 16 tal-Liġijiet ta' Malta. Talab lill-intimata tgħid għaliex din il-Qorti m'għandhiex: Tippronunzja l-ħall taż-żwieġ bejn il-partijiet; lir-Reġistratur fiż-żmien mħolli għal tal-Qrati sabiex, daqshekk mill-istess Qorti, javża lid-Direttur tar-Reġistru Pubbliku bil-ħall taż-żwieġ tal-partijiet sabiex dan jiġi reġistrat fir-Reġistru Pubbliku. U dan taħt dawk il-provvedimenti kollha li dina l-Qorti jidhrilha xierqa u opportuna. Rat id-dokumenti li ġew esebiti; Rat id-digriet tagħha tal-10 ta' Marzu 2021; Semghet lill-intimata prezenti fl-awla, wiegeb fuq domanda tal-Qorti li m'ghandha l-ebda oggezzjoni li jintlaqghu t-talbiet kontenuti fir-rikors promotur; Rat l-Artikolu 66 B tal-Kap. 16 tal-Liġijiet ta' Malta; Rat l-atti kollha; Ikkunsidrat : Illi il-Qorti rat illi ir-rikorrenti irnexxielu jissodisfa ir-rekwiziti kollha meħtieġa mill-Liġi sabiex żwieġ jiġi maħlul u dana peress illi ipprova illi il-partijiet ilhom legalment separati mis-27 ta' Ottubru, 2017; Illi l-Qorti rat illi r-rikorrenti ipprova ukoll illi ma hemm l-ebda prospett raġonevoli ta' rikonċiljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment; Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir-Reġistratur tal-Qrati sabiex, fi zmien għaxart ijiem millum, javża lid-Direttur tar- Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku; Il-Qorti tordna illi l-ispejjez jibqgħu bla taxxa bejn il-partijiet. Il-Qorti takkorcja t-terminu tal-appell għal erbat ijiem.